recursal/SuperWikiNEXT-32B huggingface dataset:
|  |  |
| --- | --- |
|  | A Galipedia ten un portal sobre: ***Fórmula 1*** |

**Clive Puzey**, nado en Bulawayo (Rodesia do Sur, actual Cimbabue) o 11 de xullo de 1941, é un expiloto de carreiras de Rodesia).

Traxectoria
-----------

Comezou a participar no Campionato Surafricano de Fórmula Un en 1963 cun Lotus 18/21, terminando sétimo no Rand Grand Prix o ano seguinte.

O único intento de Puzey nun Gran Premio do Campionato do Mundo de Fórmula Un foi cando ingresou no Gran Premio de Suráfrica de 1965 co seu Lotus-Climax, pero non conseguiu cualificar. Foi un dos só tres pilotos de Rhodesia (actual Zimbabwe) en participar nunha carreira no Campionato Mundial de Fórmula Un.

Continuou a súa carreira no Campionato de Fórmula Un de Suráfrica ata 1969, logrando tres podios en 1966. Despois de que a súa carreira terminase, Puzey dirixiu un garaxe na súa cidade natal de Bulawayo ata o ano 2000. Sendo un crítico acérrimo do goberno de Robert Mugabe foi ameazado repetidamente ata que abandonou o país e trasladouse a Australia.

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1965 | Clive Puzey Motors | Lotus 18 | Climax 4 en liña | RSANSCP | MON | BEL | FRA | GBR | NED | ALE | ITA | USA | MEX | NC | 0 |

Notas
-----

1. ↑  Os outros dous rodasianos para entrar nunha carreira do Campionato Mundial de Fórmula Un foron John Love e Sam Tingle
2. ↑  "Where are they now?". *OldRacingCars.com*. Consultado o 2007-08-22.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Clive Puzey*** |

### Bibliografía

* "The Formula One Record Book" - John Thompson, 1974.
* www.forix.com

|  |  |
| --- | --- |
| Control de autoridades | 
* Wd: Q2297253
* DriverDB: clive-puzey

 |
Coordenadas: 44°30′05″N 88°03′44″O﻿ / ﻿44.501388888889, -88.062222222222

**Lambeau Field** é un estadio de fútbol americano situado na cidade de Green Bay, Wisconsin (Estados Unidos). Inaugurado en 1957 co nome de City Stadium, é a sede dos Green Bay Packers da National Football League.

Historia
--------

Despois das súas primeiras temporadas nos estadios Bellevue Park e Hagemeister Park, os Green Bay Packers utilizaron o City Stadium desde 1925 até 1956. É pois, nese estadio, onde os de Green Bay gañaron os seus primeiros seis títulos de campión da NFL. Nos anos 1950, un recinto con 25.000 asentos de madeira estaba consideraba anticuado, polo que a NFL ameazou con trasladar a franquía a Milwaukee a non ser que conseguisen un mellor estadio. A cidade respondeu construíndo un novo City Stadium con capacidade para 32.150 espectadores, sendo o primeiro estadio da historia construído exclusivamente para un equipo da NFL. O estadio foi inaugurado para a temporada 1957. Pouco tempo despois mudou o seu nome a Lambeau Field na honra de Curly Lambeau, o cal acababa de falecer.

Ampliado até en sete ocasións antes do fin da década de 1990, a capacidade do Lambeau Field acadara os 60.890 espectadores. En 2003 o estadio sufriu unha nova gran renovación co obxectivo de ampliar a capacidade, modernizar as instalacións e engadir un atrio. Porén, aínda coa nova capacidade de 72.928 espectadores, a demanda de entradas supera amplamente a oferta, xa que a franquía leva vendendo todas as entradas dispoñíbeis de forma consecutiva desde 1960. De feito, hai unha lista de agarda de 86.000 persoas para poder facer cun abono de temporada dos Packers.

Alén de Green Bay, os Packers teñen xogado partidos como local en Milwaukee desde 1933, incluíndo dous ou tres partidos por temporada no County Stadium desde 1953 até 1994. De feito, o County Stadium fora construído para promover a mudanza permanente dos Packers a Milwaukee. A franquía sempre traballou para facer medrar a súa base de seguidores en Milwaukee e arredores.

Véxase tamén
------------

### Outros artigos

* Green Bay Packers

|  |  |
| --- | --- |
| Control de autoridades | 
* Wd: Q860790
* EBID: ID
* GeoNames: 5259436
* Structurae: 20017784

 |
En criptografía, **Blowfish** é un codificador de bloques simétricos, deseñado por Bruce Schneier no 1993 e incluído nun gran número de conxuntos de codificadores e produtos de cifrado. Mentres que ningún analizador de cifrados de Blowfish efectivo foi atopado hoxe en día, déuselle máis atención da decodificación de bloques con bloques máis grandes, como AES e Twofish.

Schneier deseñou Blowfish como un algoritmo de uso xeral, intentando substituír o antigo DES e libre de problemas asociados con outros algoritmos. Ó mesmo tempo, moitos outros deseños eran propietarios, patentados ou gardados polo goberno. Schneier declarou "Blowfish non ten patente, e así se quedará nos demais continentes. O algoritmo está a disposición de dominio público, e pode ser usado libremente por calquera".

Funcionamento do algoritmo
--------------------------

Diagrama de Blowfish.
Blowfish usa bloques de 64 bits e chaves que van desde os 32 bits ata os 448 bits. É un codificador de 16 roldas Feistel e usa chaves que dependen das Caixas-S. Teñen unha estrutura similar a CAST-128, o cal usa Caixas-S fixas.

O diagrama amosa a acción de Blowfish. Cada liña representa 32 bits. O algoritmo garda 2 arranxos de subchaves: O arranxo P de 18 entradas e 4 caixas-S de 256 entradas. Unha entrada do arranxo P é usada cada rolda, despois da rolda final, a cada metade do bloque de datos aplícaselle un XOR cunha das 2 entradas do arranxo P que non foron utilizadas.

A función divide as entradas de 32 bits en 4 bloques de 8 bits, e usa os bloques como entradas para as caixas-S. As saídas deben estar no módulo 232 e aplícaselles un XOR para producir a saída final de 32 bits.

Diagrama da función F de Blowfish
Debido a que Blowfish está na rede Feistel, pode ser invertido aplicando un XOR entre P17 e P18 ao bloque texto codificado, e así sucesivamente úsanse as P-entradas en orde reversivo.

A xeración de chaves comeza iniciando os P-arranxos e as caixas-S cos valores derivados dos díxitos hexadecimais de pi, os cales non conteñen patróns obvios. A chave secreta aplícaselle un XOR cas P-entradas en orde (ciclando a llave se é necesario). Un bloque de 64 bits de puros ceros é cifrado co algoritmo como se indica. O texto codificado resultante substitúe P1 e P2. Entón o texto codificado é cifrado de novo cas novas subchaves, P3 e P4 son substituídas polo novo texto codificado. Isto continúa, substituíndo todas as entradas do P-arranxo e todas as entradas das caixas-S. En total, o algoritmo de cifrado Blowfish correrá 521 veces para xerar todas as subchaves, cerca de 4KB de datos son procesados.

|  |  |
| --- | --- |
| Control de autoridades | 
* Wd: Q815853
* MAG: 2777464982

 |
Representación heráldica común dunha coroa real.
A **coroa real** é o símbolo da autoridade dun monarca. Representada en heráldica cívica, tamén simboliza soberanía.

Descrición
----------

Está formada por un cerco ou círculo, de ouro e enriquecido de pedras preciosas. Adoita estar decorada con oito floróns con forma de follas de apio, interpolados con oito puntas de ouro máis baixas, rematadas en perlas e igual número de diademas de ouro e cargado de perlas, rematadas cun orbe cruzado situado enriba.

Existen excepcións a esta definición, como a coroa dos reis de Inglaterra que conta con catro diademas en vez de oito, ou a de San Estevo que foi usada polos reis de Hungría e ten forma semellante a un casco. Igualmente a última posee un simbolismo e significado particular, único na historia, pois é chamada Santa Coroa Húngara e máis que unha xoia de coroación, representa o territorio, a poboación e a alma húngara, sendo ela mesma a que reina realmente, e non os monarcas coroados (eles fano só en nome da Santa Coroa de Hungría).

Coroa real aberta
-----------------

A coroa real aberta foi a usada en España para representar nalgúns casos a antiga coroa ata o século XVI. Ten o mesmo deseño que a coroa de infante.
*Para os ganglios do sistema nervioso ver ganglio.*

| *Ganglio linfático* |
| --- |
|  |
| Estrutura dun ganglio linfático: **1.** Vaso linfático eferente **2.** Sinus **3.** Nodule **4.** Cápsula **5.** Medula **6.** Válvula para previr o fluxo inverso **7.** Vaso linfático aferente. |
|  |
| Ganglio linfático, mostrando a cápsula (1), subcapsular sinus (2), germinal centers (3), lymphoid nodule (4) e trabeculae (5). |
|
| Latín | *nodus lymphoideus* |
|
|
|
|
|
|
|
|
|
|

Un **ganglio linfático** é unha formación vascular que pertence ao sistema linfático. Os vasos linfáticos drenan todo o corpo agás o sistema nervioso central. Recollen líquidos e transpórtano cara á circulación venosa. Ademais de para transportar substancias serve tamén como filtro inmunolóxico, xa que contén numerosas células inmunes encargadas de eliminar substancias alleas ao organismo.

O ganglio é unha estrutura esférica, de pequeno tamaño, que se adoita agrupar en puntos concretos, coma a axila. Recolle linfa de varios condutos, concéntraa e o sistema inmune "revísaa". Do ganglio sae un vaso eferente, que se dirixe a outro grupo linfático ou á circulación venosa.

No caso do aparello dixestivo, existe unha rede linfática que transporta substancias da dieta cara ao sistema venoso. No caso das graxas, a célula do intestino delgado descompón o ácido graxo e empaquétao nunha estrutura de transporte, o quilomicron. Os quilomicrons son enviados ao sistema linfático, que finalmente os deposita na vea subclavia.

Véxase tamén
------------

### Outros artigos

* Sistema linfático

### Bibliografía

* *Wheater's. Histología funcional* *(en castelán)*.

|  |  |
| --- | --- |
| Control de autoridades | 
* Wd: Q170758
* BNCF: 21825
* BNF: 119774123
* EBID: ID
* GND: 4168369-9
* JSTOR: lymph-nodes
* LCCN: sh85079126
* MAG: 2780849966
* NKC: ph166219
* Treccani: linfonodo

 |

|  |  |
| --- | --- |
| Identificadores | 
* FMA: 5034
* MeSH: D008198
* MeSH: A10.549.400
* NCIt: C12745
* TA: A13.2.03.001
* Uberon: 0000029
* UMLS: C0024204

 |
|  |  |
| --- | --- |
|  | A Galipedia ten un portal sobre: ***Fórmula 1*** |

Veritas RS de 1948
BMW 328 Mille Miglia cupé
**Ernst Loof**, nado en Neindorf (preto de Oschersleben) o 4 de xullo de 1907 e finado en Bonn o 3 de marzo de 1956, foi un automobilista enxeñeiro e piloto de carreiras alemán. Contribuíu ao deseño do automóbil deportivo BMW 328 a finais dos anos 1930.

Traxectoria
-----------

Loof participou nun Gran Premio do Mundial de Fórmula Un, o Gran Premio de Alemaña de 1953 o 2 de agosto. Retirouse por culpa dun fallo da bomba de combustible despois de dous metros de carreira e non logrou puntos de campionato. Correndo só dous metros desde a grella de saída, Loof mantén o indesexable rexistro o piloto coa carreira máis curta da Fórmula Un, un rexistro atribuído a miúdo a Marco Apicella.

Loof tamén foi un famoso deseñador e piloto de motociclismo, que logrou numerosos éxitos nos anos de pre-guerra para Imperia de Bad Godesberg e para BMW. Máis tarde converteuse nun dos fundadores da compañía Veritas, exitosa na Fórmula Dous co Meteor no período posterior á posguerra. A compañía tamén construíu automóbiles deportivos, principalmente motorizados por BMW, así como os cabriolets Dyna-Veritas motorizados con Panhard.

Loof foi o deseñador principal do coche Veritas que pilotou nesta carreira. A empresa xa quebrar por esa época e os seus activos foron adquiridos por BMW. Foi contratado por BMW como enxeñeiro de deseño de carrozarías e traballou ata que se retirou debido a enfermidade. Loof morreu en 1956 dun tumor cerebral.

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1953 | Ernst Loof | Veritas RS | Veritas 6 en liña | ARX | 500 | NED | BEL | FRA | GBR | ALERet | SUI | ITA | NC | 0 |

Notas
-----

1. ↑  Norbye 1984, p. 47.
2. ↑  Norbye 1984, p. 79.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ernst Loof Modificar a ligazón no Wikidata*** |

### Bibliografía

* Norbye, Jan P. (1984). Publications International, ed. *BMW – Bavaria's Driving Machines*. Skokie, IL US. ISBN 0-517-42464-9.

|  |  |
| --- | --- |
| Control de autoridades | 
* Wd: Q62700
* DriverDB: ernst-loof
* RacingReference: Ernst\_Loof

 |
**John Aniston** (en grego: Γιάννης Αναστασάκης), nado como **Yannis Anastassakis** en Creta o 24 de xullo do 1933 e finado o 11 de novembro de 2022, foi un actor grego-americano, pai da actriz Jennifer Aniston.

Traxectoria
-----------

### Vida persoal

Fillo de Stella e Anthony Anastassakis, o seu pai mudou o seu nome ó emigraren ós Estados Unidos cando el tiña dous anos de idade, e os seus pais, abriron un restaurante en Chester, Pensilvania. Ten dúas irmás e era membro da fraternidade Alpha Chi Rho.

Graduouse na Universidade Estatal de Pensilvania cunha licenciatura en Artes Teatrais. Serviu na Armada dos Estados Unidos coma oficial de intelixencia en servizo activo en Panamá e máis tarde na reserva, alcanzando o rango de Tenente Comandante.

Tivo á súa filla, Jennifer Aniston, coa súa primeira esposa, Nancy Dow (de quen se divorciou máis tarde), e tamén ten un fillo, Alexander, da súa segunda esposa, Sherry Rooney Aniston. O seu mellor amigo era o falecido actor Telly Savalas.

### A súa carreira

Aniston comezou vendendo aspriadores a domicilio porque non gañaba cartos como actor. O seu mellor amigo, Telly Savalas, dáballe algún traballo como o fixo en Kojak. Apareceu en telenovelas case continuamente dende 1975, cando se incorporou ó elenco de *Love of Life* como Eddie Aleata, serie que deixou en 1978 para interpretar o novo amor de Mary Stuart, Martin Tourneur, en *Search for Tomorrow*, desempeñou ese papel até 1984. Incorporouse ó elenco *Days of our Lives* como Victor Kiriakis en 1985, mantendo ese papel ata a súa morte.

Tamén fixo cameos nas series *Gilmore Girls* e en *My Big Fat Greek Life*.

Notas
-----

1. ↑  Griffin, Louise (14 de novembro de 2022). "Jennifer Aniston announces death of dad, actor John Aniston, aged 89: ‘I’ll love you till the end of time – don’t forget to visit’" (en inglés). Metro. Consultado o 14 de novembro de 2022.
2. ↑  "Clarín.com - ENTREVISTA A JENNIFER ANISTON". Arquivado dende o orixinal o 30 de xaneiro de 2009. Consultado o 17 de xaneiro de 2009.

Véxase tamén
------------

### Ligazóns externas

* John Aniston na Internet Movie Database

|  |  |
| --- | --- |
| Control de autoridades | 
* Wd: Q439841
* WorldCat
* VIAF: 165746377
* Allmovie: p303015
* AlloCiné: 115920
* BNF: 14150146h
* Discogs: 3655013
* GND: 1272738760
* IBDB: 77849
* IMDb: nm0030100
* ISNI: 0000000113472494
* LCCN: no2011001551
* NNDB: 000109398
* TMDb: 115002
* WikiTree: Anastassakis-2

 |
**Iago García Pérez**, nado en Ferrol en 1979, é un actor galego.

Traxectoria
-----------

Aos 18 anos marchou a Londres para reflexionar sobre o seu futuro, e durante a súa estancia na capital inglesa decidiu dedicarse á interpretación. Regresou a Madrid para ingresar na Real Escola de Arte Dramática, e alí traballou como camareiro, comercial e figurante no parque Warner Bros. En televisión participou en diversas campañas publicitarias relacionadas coas eleccións así como intervencións en series como *Aída*, *Sete vidas* ou *Memoria de España*, onde deu vida a Henrique II, o primeiro monarca da dinastía dos Trastámara. Deuse a coñecer ao gran público grazas ao seu traballo na serie de TVE, *Amar en tiempos revueltos*, onde encarnou o papel de Ernesto Expósito, un home disposto a calquera cousa con tal de alcanzar os seus obxectivos.

Series de televisión
--------------------

### Personaxes fixos

* *Matalobos* (TVG, 2009-2010)... Marcos Matalobos
* *700 euros, diario secreto de una call girl* (Antena 3, 2008)... Manuel
* *Amar en tiempos revueltos* (La 1, 2006-2007)... Ernesto Expósito

### Personaxes episódicos

* *La que se avecina* (Telecinco, 2010)... Borja
* *Al filo de lo imposible* (La 2, 2007).
* *Aída* (Telecinco).
* *7 vidas* (Telecinco, 2004)... Avogado de Aída
* *Memoria de España* (La 1, 2004)... Henrique II Trastámara
* *Mis adorables vecinos* (Antena 3).

Véxase tamén
------------

### Ligazóns externas

* Entrevista en *Europa Press* *(en castelán)*.
* Ficha en IMDb.

|  |  |
| --- | --- |
| Control de autoridades | 
* Wd: Q9006558
* IMDb: nm2377399

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Eric Brandon** nado en East Ham (Essex) o 18 de xullo de 1920 e finado en Gosport (Hampshire) o 8 de agosto de 1982, foi un piloto de automobilismo e empresario inglés. Estaba estreitamente asociado coa Cooper Car Company, e foi fundamental no desenvolvemento inicial da compañía.

Traxectoria
-----------

Cando el e o seu amigo de infancia John Cooper licenciaron do servizo militar logo da segunda guerra mundial, construíron dous coches que cumpriran os novos regulamentos para o National 500 cc. Brandon, cuxo negocio familiar eran os bens eléctricos, tiña acceso aos magnetos BTH para os motores  JAP, que naquel entón adquiriu o pai de Cooper, Charlie. Brandon participou co seu Cooper en numerosas subidas e sprints e, en 1947, na pista de Gransden Lodge, gañou a primeira carreira de circuíto de 500 cc en Gran Bretaña. Tamén gañou o primeiro título de Fórmula 3 en 1951.

Máis tarde, na década de 1950, Brandon participou en 5 Grandes Premios do Campionato do Mundo, nun Cooper - Bristol de Fórmula 2, pero non conseguiu ningún punto no Campionato. Durante a maior parte da súa carreira, Brandon correu para o equipo de Ecurie Richmond, que formou con Alan Brown. En 1955 financiou a construción do seu propio coche deportivo "Halseylec", nomeado así pola súa empresa de subministración eléctrica. Continuou a competir nos autos ata 1956, pero se involucrou cada vez máis en carreiras de motonáutica e en 1957 dedicouse por completo a esta disciplina polo seu espírito competitivo. 
  

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1952 | Ecurie Richmond | Cooper T20 | Bristol 6 en liña | SUI8 | 500 | BEL9 | FRA | GBR20 | ALE | NED | ITA13 |  | NC | 0 |
| 1954 | Ecurie Richmond | Cooper T23 | Bristol 6 en liña | ARX | 500 | BEL | FRA | GBRRet | ALE | SUI | ITA | ESP | NC | 0 |
| Fonte: |

Notas
-----

1. 1 2  Eric Brandon Arquivado 22 de febreiro de 2007 en Wayback Machine. *500race.org* Retrieved on 8 de abril de 2008
2. ↑  British F3 Champions *motorsportsetc.com* Retrieved on 4 de setembro de 2007. Arquivado 17 de agosto de 2007 en Wayback Machine.
3. ↑  Small, Steve (1994). *The Guinness Complete Grand Prix Who's Who*. Guinness. p. 80. ISBN 0851127029.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eric Brandon*** |

|  |  |
| --- | --- |
| Control de autoridades | 
* Wd: Q172414
* DriverDB: eric-brandon
* RacingReference: Eric\_Brandon

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Johannes Leonardus "Jan" Flinterman**, nado na Haia o 2 de outubro de 1919 e finado en Leiden o 26 de decembro de 1992, foi un piloto da forza aérea neerlandesa durante a segunda guerra mundial e piloto de automobilismo. Xunto con Dries van der Lof, foi o primeiro piloto dos Países Baixos en competir na Fórmula 1.

Traxectoria
-----------

Flinterman (con lentes) xunto ao Maserati que pilotou no Gran Premio dos Países baixos de 1952.
Flinterman participou nun Gran Premio do Campionato do Mundo, o Gran Premio dos Países Baixos de 1952, o 17 de agosto de 1952. Tivo que retirarse co seu Maserati cunha falla no eixe traseiro, puido cambiar ao coche do seu compañeiro de equipo, Chico Landi. Flinterman terminou a carreira no noveno lugar, sen lograr puntos de campionato.

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- |
| 1952 | Escuderia Bandeirantes | Maserati A6GCM | Maserati 6 en liña | SUI | 500 | BEL | FRA | GBR | ALE | NED9 \* | ITA | NC | 0 |

*\* Indica unidade compartida con Chico Landi*

Notas
-----

1. ↑  Flinterman, Johannes Leonardus "Crazy Flin" at TracesOfWar.com
2. ↑  Steve Small - "The Grand Prix Who's Who", 1996.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Jan Flinterman Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q172796
* WikiTree: Flinterman-1
* DriverDB: jan-flinterman
* RacingReference: Jan\_Flinterman

 |
ASTRO-C (Ginga)
**ASTRO-C**, rebautizado como **Ginga** (*galaxia en xaponés*) tras o seu lanzamento foi o terceiro satélite lanzado para estudar o ceo en raios X desde o Xapón. Foi lanzado o 5 de febreiro de 1987 desde o Kagoshima Space Center a unha órbita cuns 510 km de perixeo e 670 de apoxeo, cunha inclinación de 31º e un período duns 96 minutos. O satélite operou ata o 1 de novembro de 1991, data na que se incinerou na atmosfera. O programa de observación estaba aberto a científicos do Xapón, Estados Unidos, Reino Unido e algúns países europeos. Os instrumentos que levaba a bordo este satélite eran os seguintes:

* Large Area Proportional Counter (LAC 1,7-37 keV, desenvolvido en colaboración co Reino Unido)
* All-Sky Monitor (ASM 1-20 keV)
* Gamma-ray Burst Detector (GBD 1,5-500 keV, desenvolvido en colaboración cos Estados Unidos)

Ligazóns externas
-----------------

* Información sobre Ginga en NASA/GSFC (en inglés)

|  |  |
| --- | --- |
| Control de autoridades | 
* Wd: Q1524954
* WorldCat
* VIAF: 139991348
* LCCN: nr93022515
* NSSDC ID: 1987-012A
* SCN: 17480

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Edward N. "Ted" Whiteaway**, nado en Feltham (Middlesex) o 1 de novembro de 1928 e finado o 18 de outubro de 1995, foi un piloto de automobilismo inglés.

Traxectoria
-----------

Competiu entre 1951 e 1963. A súa única participación no Campionato Mundial de Fórmula 1 foi no Gran Premio de Mónaco de 1955 no seu HWM privado, pero non conseguiu cualificar. Tamén competiu nalgunhas carreiras fora do campionato da Fórmula Un.

En Le Mans en 1959, uniuse a John Turner no ACE Bristol da señora Waugh. Gañaron na clase de 2 litros e chegaron no sexto lugar na xeral.

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- |
| 1955 | E N Whiteaway | HWM 54 | Alta 4 en liña | ARX | MONNSC | 500 | BEL | NED | GBR | ITA | NC | 0 |

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ted Whiteaway Modificar a ligazón no Wikidata*** |

### Ligazóns externas

*Todos os resultados da carreira do Campionato do Mundo de Fórmula Un son tomados de "The Official Formula 1 website". Consultado o 2007-06-09.*


|  |  |
| --- | --- |
| Control de autoridades | 
* Wd: Q1192944
* DriverDB: ted-whiteaway
* RacingReference: Ted\_Whiteaway

 |
A **novela rosa**, máis coñecida coloquialmente como novela romántica, aínda que resulta útil o termo «rosa» para distinguila da novela romántica pertencente ao período histórico-cultural do Romanticismo, trátase dun xénero literario narrativo occidental.

O bico, por Francesco Hayez.

Descrición
----------

A asociación Romance Writers of America (Escritores Románticos de América) define as dúas principais normas das novelas para seren consideradas deste xénero:

**1.ª** A historia debe centrarse na relación e o amor romántico que xorde entre dous seres humanos. A asociación estadounidense antes mencionada considera que non debe centrarse só no amor romántico heterosexual, senón que, segundo definen, a trama principal refírese a dúas persoas que se namoran e esfórzanse en que a súa relación funcione. O conflito no libro céntrase na historia de amor. O clímax no libro resolve a historia de amor. Poden existir outras subtramas, pero a historia de amor debe seguir sendo o tema principal.

**2.ª** O final da historia debe ser positivo, deixando ao lector que crea que o amor entre os protagonistas e a súa relación perdurará polo resto das súas vidas. Segundo a RWA, debe haber un "final emocionalmente satisfactorio e optimista". As novelas rosas finalizan de tal maneira que o lector se sente ben. Baséanse na idea dunha xustiza emocional innata, a noción maniquea de que a xente boa acaba sendo recompensada e a malvada é castigada. Nunha novela rosa, os amantes que se arriscan a loitar polo seu amor e a súa relación acaban sendo recompensados con xustiza emocional e amor incondicional.

Notas
-----

1. ↑  "Romance Writers of America". Arquivado dende o orixinal o 1 de outubro de 2017. Consultado o 18 de maio de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Novela rosa Modificar a ligazón no Wikidata*** |

### Bibliografía

* "Novela rosa" *Microsoft Encarta*. Microsoft *(en castelán)*.

|  |  |
| --- | --- |
| Control de autoridades | 
* Wd: Q858330
* BNCF: 19474
* BNE: XX545364
* EBID: ID
* JSTOR: romance-novels
* NKC: ph122875
* PSH: 6951

 |
**Pedro Osores de Ulloa** ás veces escrito como **Osorez**, nado en San Juan de Sa (Galicia) cara a 1540 e finado en Concepción (Chile) o18 de setembro de 1624, foi un militar e administrador galego que, sendo xa octoxenario, desempeñou o cargo de gobernador e presidente da Real Audiencia de Chile entre novembro de 1621 e setembro de 1624. En canto á guerra de Arauco, opúxose á estratexia denominada guerra defensiva, preconizada polas xesuítas e sobre todo o pai Luis de Valdivia. O seu goberno marcou o fin definitivo de dita política.

Traxectoria
-----------

*Diccionario biográfico colonial de Chile*.
Osores levara a vida azarosa dun militar do seu século. Pelexou na batalla de Lepanto en 1571, atopándose a bordo da galera *San Francisco* de España, a primeira en romper os lumes. Tras outras accións desa guerra, permaneceu 18 meses prisioneiro en Alxer. 

En 1586, enfermou gravemente en Cádiz, para despois pasar a América co cargo de corrixidor da rica cidade arxentinífera de Potosí (1587), onde foi acusado de ostentar un carácter arbitrario, mentres que doutra banda atribúeselle o dirixir a salvación de 400 indíxenas atrapados nunha mina. 

Por mor das incursións de Cordes e Noort, levantou bandeira de enganche e participou nas infrutuosas manobras en persecución dos holandeses, polo que foi promovido a mestre de campo. A estas alturas Osores era rico e propietario de facendas, viñas e enxeños mineiros en Potosí.

Foi promovido a gobernador de Huancavelica (1620), provincia de especial importancia entón polas súas minas de mercurio, requirido na extracción do ouro.

A pesar da súa riqueza persoal e a ser membro destacado da sociedade do vicerreinado e integrante da orde de Calatrava, téñense antecedentes de que, en xeral, non foi visto con bos ollos polos diversos vicerreis, que lle atribuían dificultades de carácter.

Notas
-----

1. ↑   Toribio Medina, J. (1906): *Diccionario biográfico colonial de Chile* pp. 627-629. Imprenta Elzeviriana, Santiago de Chile.

Véxase tamén
------------

### Outros artigos

* Batalla de Lepanto
* Guerra de Arauco
* Orde de Calatrava

|  |  |  |
| --- | --- | --- |
| Predecesor:**Cristóbal de la Cerda y Sotomayorinterino1620-1621** |  **Gobernador de Chile** 1621 - 1624 | Sucesor:**Francisco de Alava y Nureña1624-1625**
.  |

|  |  |
| --- | --- |
| Control de autoridades | 
* Wd: Q544060
* WorldCat
* VIAF: 87512433
* BNE: XX1735033
* ISNI: 0000000059972366
* SNAC: w6kh51jr

 |
**Jules-Auguste Chatron**, nado en Charix (Ain) o 20 de abril de 1844 e finado en Osaca o 6 de maio de 1917 foi un bispo católico francés, misioneiro das Misións Estranxeiras de París e bispo de Osaca, dende 1896 até a súa morte.

Traxectoria
-----------

Jules-Auguste Chatron naceu o 20 de abril de 1844 en Charix, no departamento de Ain (eclesiasticamente na diocese de Belley), nunha familia modesta de labregos. Perdeu os seus pais cando era pequeno e educouno un tío. Por influencia dun parente crego, Joseph Carron, entrou no seminario menor de Meximieux, onde estudou até 1866. Continuou os seus estudos no seminario de Brou, e finalmente foi ordenado sacerdote o 26 de setembro de 1869.

Destinado á misión de Nagasaki o 7 de maio de 1873. En 1893 estableceuse en Osaca como vigairo xeral do bispo Henri-Caprais Vasselon, e logo da súa morte foi nomeado bispo de Osaca o 22 de xullo de 1896. En 1903 visitou San Francisco para recadar fondos para a misión, e para tratar unha dobre hernia. Volveu ao Xapón en 1904, logo de pasar por Francia. Finou en Osaca o 5 de xuño de 1917, a causa dunha operación para tratar unha recorrenza nesta doenza.

Notas
-----

1. 1 2 3 4 5 6  Thiébaud, Jean-Marie (2008). *La Présence française au Japon: Du XVIème siècle à nos jours*. Editions L'Harmattan. p. 220. ISBN 9782296192874.

| Dignidades da Igrexa católica |
| --- |
| Predecesor:**Henri-Caprais Vasselon** |  **Bispo de Osaca** 1896 - 1917 | Sucesor:**Jean-Baptiste Castanier** |

|  |  |
| --- | --- |
| Control de autoridades | 
* Wd: Q2871118
* Catholic-Hierarchy: chatron

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Xavier Roger Perrot**, nado en Zúric o 1 de febreiro de 1932 e finado na mesma cidade o 8 de decembro de 2008, foi un piloto de carreiras suízo. É propietario dun garaxe, que gañou o European Hill Climb Championship en 1972. Anteriormente competiu en Fórmula dúas e pilotou o seu Brabham na clase de Fórmula 2 no Gran Premio de Alemaña de 1969.

Traxectoria
-----------

Logo de participar no automobilismo a nivel nacional como piloto e copiloto de rally, Perrot comezou a competir en hillclimbing (subidas) a comezos de 1960, facéndoo en autos como o Lotus 23 e un Abarth-Simca. En 1968 cambiou a Fórmula 2, pilotando un Brabham BT23C e despois dunha primeira tempada difícil, mellorou en 1969, terminando en cuarto lugar en Hockenheimring e sexto na clase de Fórmula 2 do Gran Premio de Alemaña en Nürburgring, décimo na xeral.

En 1970 Perrot realizou a tempada cun March 702, o primeiro vehículo para clientes vendido pola compañía. Con este coche, gañou o *Preis von Deutschland* de Fórmula 2 en Nürburgring. Continuou na Fórmula 2 en 1971 cunMarch 712M, terminando terceiro en  Imola, ao mesmo tempo que realizou un exitoso regreso ás subidas. Gañou o European Hill Climb Championship en 1972 usando un coche de F2 March 722, gañando seis eventos. Tamén subiu a este coche ocasionalmente na Fórmula 2, acadando puntos en tres carreiras, incluíndo o cuarto e o quinto lugar nos eventos en Hockenheim.

Aínda que Perrot correu na clase de Fórmula 2 dun evento do Campionato do Mundo de Fórmula Un, nunca competiu nunha carreira do Campionato do Mundo de Fórmula Un. Non obstante, pilotou un March 701 ex-oficial de Jo Siffert na carreira fóra de campionato do Jochen Rindt Memorial Trophy de 1971 en Hockenheim, onde terminou o 11º.

Perrot retirouse en 1973 para concentrarse na súa empresa na súa cidade natal, onde morreu despois dunha longa enfermidade en 2008, aos 76 anos de idade.

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1969 | Squadra Tartaruga | Brabham BT23C (F2) | Cosworth 4 en liña | RSA | ESP | MON | NED | FRA | GBR | ALE10 | ITA | CAN | USA | MEX | - | 0 |

Notas
-----

1. ↑  F1 Insider, 1 de febreiro de 2008
2. ↑  "John Player Motorsport Yearbook 1973", Barrie Gill, Queen Anne Press, 1973.
3. ↑  "The Motor Racing Year No. 3", Anthony Pritchard, Pelham Books, 1972.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Xavier Perrot*** |

### Bibliografía

* Small, Steve (1996). *The Grand Prix Who's Who* (en inglés). Guinness Publishing.

### Ligazóns externas

* Biografía de Xavier Perrot en motorsportmemorial.org *(en inglés)*
|  |  |
| --- | --- |
|  | A Galipedia ten un portal sobre: ***Fórmula 1*** |

**Sergio Mantovani** nado en Milán o 22 de maio de 1929 e finado o 23 de febreiro de 2001 foi un piloto de carreiras italiano. Participou en 8 Grandes Premios do Campionato Mundial de Fórmula 1, no que debutó o 13 de setembro de 1953. Comezou 7 desas carreiras, todas con Maserati. Os seus mellores resultados foron dous quintos lugares, anotou un total de 4 puntos de campionato. Nas carreiras fora do campionato de F1, terminou terceiro nos Grandes Premios de Syracuse e Roma en 1954.

Despois de perder unha perna nun accidente durante a práctica para o Valentino Grand Prix en 1955, Mantovani retirouse e involucrouse coa Comisión Deportiva italiana.

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1953 | Officine Alfieri Maserati | Maserati A6GCM | Maserati 6 en liña | ARX | 500 | NED | BEL | FRA | GBR | ALE | SUI | ITA7 \* | NC | 0 |
| 1954 | Officine Alfieri Maserati | Maserati 250F | Maserati 6 en liña | ARX | 500 | BEL7 | FRANTS | GBR | ALE5 | SUI5 | ITA9 | ESPRet | 16º | 4 |
| 1955 | Officine Alfieri Maserati | Maserati 250F | Maserati 6 en liña | ARX7 † | MON | 500 | BEL | NED | GBR | ITA |  |  | NC | 0 |

*\* Indica unidade compartida con Luigi Musso*
*† Indica unidade compartidacon Luigi Musso e Harry Schell no coche de Musso. Mantovani compartiu o seu propio coche con Musso e Jean Behra antes de que desenvolvera problemas co sistema de combustible e retirárase da carreira.*

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sergio Mantovani Modificar a ligazón no Wikidata*** |

### Ligazóns externas

|  |  |
| --- | --- |
| Control de autoridades | 
* Wd: Q172124
* DriverDB: sergio-mantovani
* RacingReference: Sergio\_Mantovani

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Gus Hutchison**, nado en Atlanta (Xeorxia) o 26 de abril de 1937, é un expiloto de automobilismo estadounidense.

Traxectoria
-----------

Foi o vencedor do SCCA Grand Prix Championship de 1967 pilotando un Lotus 41. En 1970 comprou un Brabham BT26 de Fórmula 1, co que participou no Gran Premio dos Estados Unidos de 1970. Retirouse logo de 21 voltas co tanque de combustible solto.

Cando a Fórmula A se converteu na Fórmula 5000, Hutchison continuou a pilotar na serie SCCA, manexando autos Lola e March.

Logo de retirarse das carreiras, Hutchison centrouse en dirixir o seu negocio, Solar Kinetics, con sede en Dallas.

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1970 | Gus Hutchison | Brabham BT26 | Ford V8 | RSA | ESP | MON | BEL | NED | FRA | GBR | ALE | AUT | ITA | CAN | USARet | MEX | NC | 0 |

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gus Hutchison*** |

### Ligazóns externas

* Profile at grandprix.com

|  |  |
| --- | --- |
| Control de autoridades | 
* Wd: Q172318
* DriverDB: gus-hutchison
* RacingReference: Gus\_Hutchison

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Bertil Roos**, nado en Gotemburgo o 12 de outubro de 1943 e finado en East Stroudsburg (Pensilvania) o 31 de marzo de 2016 foi un piloto de automobilismo sueco. Participou nun único Gran Premio de Fórmula Un, o Gran Premio de Suecia de 1974, do que se retirou por unha falla na transmisión.

Traxectoria
-----------

A pesar de gozar da promesa precoz de gañar o título da Fórmula Super Vee en 1973 e tamén da Fórmula 2 en Europa e na Fórmula Atlántica no Canadá, Roos recibiu unha sóa oportunidade na Fórmula Un. El e o seu equipo, Shadow, non saíron particularmente ben e, finalmente, o equipo optou por traballar con Tom Pryce. Roos volveu aos Estados Unidos e o Canadá, onde continuou correndo.

Foi o primeiro instrutor de pilotaxe da escola de carreiras de Fred Opert en Pensilvania, preto do Pocono Raceway. Unha empresa que comprou máis tarde. A escola está acreditada pola [SCCA] para poder recomendar aos graduados licenzas de carreira a nivel rexional e nacional.

Aínda correndo na década de 1980, Roos foi dúas veces campión da Can-Am na categoría de 2 litros.

Roos morreu no Centro Médico Pocono, East Stroudsburg, Pensilvania, o 31 de marzo de 2016.

Rexistro de carreiras
---------------------

### SCCA National Championship Runoffs

| Ano | Circuíto | Coche | Motor | Clase | Final | Saída | Status |
| --- | --- | --- | --- | --- | --- | --- | --- |
| 1987 | Road Atlanta | Martini Mk. 47 |  | Formula Atlantic | 13 | 4 | Ret |

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1974 | UOP Shadow Racing Team | Shadow DN3 | Cosworth V8 | ARX | BRA | RSA | ESP | BEL | MON | SWERet | NED | FRA | GBR | ALE | AUT | ITA | CAN | USA | NC | 0 |

Notas
-----

1. 1 2  Jenkins, Richard. "The World Championship drivers - Where are they now?". OldRacingCars.com. Consultado o 5 de abril de 2016.
2. ↑  "Roos Racing". Arquivado dende o orixinal o 19 de setembro de 2007. Consultado o 17 de maio de 2018.
3. ↑  "Roos Racing". Arquivado dende o orixinal o 19 de setembro de 2007. Consultado o 17 de maio de 2018.
4. ↑  "Archived copy". Arquivado dende o orixinal o 26 de xuño de 2009. Consultado o 2010-03-27.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Bertil Roos*** |

### Ligazóns externas

* Obituary

|  |  |
| --- | --- |
| Control de autoridades | 
* Wd: Q172531
* DriverDB: bertil-roos

 |
Para outras páxinas con títulos homónimos véxase: Elo.
O **sistema de puntuación Elo** é un método para calcular a forza relativa dos xogadores de xogos como o xadrez ou o go. Foi inventado para mellorar o sistema de clasificación vixente dos xogadores de xadrez. A miúdo escríbese *ELO* (con letras maiúsculas) na errónea crenza de que se trata dun acrónimo ou para distinguir ao sistema do seu inventor, o profesor Árpád Élő (1903-1992), un físico estadounidense de orixe húngaro.

Moitas veces fixéronse intentos por comparar as clasificacións de xogadores de distintas épocas, por exemplo, Garry Kasparov e Bobby Fischer; con todo devandita comparación non é realmente posible, posto que co tempo e por diversos motivos a puntuación media tende a subir, o cal dificulta a tarefa.

Elo FIDE
--------

Dise que un xogador de xadrez ten categoría FIDE cando consegue unha porcentaxe de puntuación nos seus enfrontamentos con adversarios que previamente xa obtiveron devandita categoría.

Para determinar cando un xogador está incluído na lista FIDE recórrese ás normas establecidas por devandita federación. Débense contabilizar 9 partidas disputadas con xogadores que xa o conseguiron, establecer a media destes e conseguir unha porcentaxe de puntos tal que alcance os 1401. Pódese conseguir este logro nun só torneo ou ben en varios, sempre con bloques iguais ou superiores a tres enfrontamentos, e sumando polo menos un punto, tendo en conta que devanditos bloques caducan se non se alcanza nun tempo determinado o resto de partidas para conformar o bloque de nove partidas.

A lista FIDE inclúe xogadores cuxa puntuación sexa superior aos 1401 puntos.

En España, ademais de Elo FIDE existen outras categorías inferiores baseadas no mesmo sistema. Así podemos distinguir un Elo nacional, Elo autonómico ou Elo provincial.

Véxase tamén
------------

### Bibliografía

* Elo, A. E. (1965). "Age changes in master chess performances". *Journal of Gerontology* (en inglés) **20**: 289–299.
* Elo, A. E. (1986). *The rating of chessplayers, past and present* (en inglés). Ishi Press. ISBN 978-0923891275.
* Glickman, Mark E. (1995). "A Comprehensive Guide to Chess Ratings" (PDF). *American Chess Journal* (en inglés) **3**: 59–102.
* Glickman, Mark E.; Jones, Albyn C. (1999). "Rating the chess rating system" (PDF). *Chance* (en inglés) **12** (2): 21–28.

### Ligazóns externas

* Chessgraphs.com - Compare chess players' rating histories with FIDE data back to 1970 *(en inglés)*
* GoBase.org: Introdución o sistema de clasificación Elo (en inglés)
* Os 100 mellores xogadores de xadrez

---

|  |  |
| --- | --- |
| Este artigo tan só é un bosquexo |  *Este artigo sobre deporte é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**María Dolores Pan Lesta**, nada na Coruña en 1975, é unha política e xornalista galega, alcaldesa de Cambre.

Traxectoria
-----------

Licenciouse en Socioloxía pola Universidade da Coruña en 1998 e continuou os estudos cun posgrao en Dirección e Xestión de Empresas Turísticas na Universidade de Santiago de Compostela (1999). Traballou como xornalista nun medio local, na comarca da Coruña, *El Entorno Metropolitano*, ata 2017.

Pan, que vivía en Meixigo, comezou no movemento veciñal da aldea. Logo foi nas listas de UxC, un partido progresista de ámbito local, ás eleccións municipais de 2019 en Cambre e saíu elixida concelleira, co que tomou parte do equipo de goberno. Nas eleccións municipais de 2023 foi de segunda logo do alcalde, Óscar García Patiño e encargouse da concellería de Facenda e de Réxime Interno no novo goberno de coalición. 

En marzo de 2024, o alcalde García Patiño dimitiu para buscar unha saída a un conflito administrativo e de pagamentos que o enfrontaba ao funcionariado municipal. A asemblea de UxC escolleuna como substituta de García Patiño. Finalmente, unha vez elixida a concelleira substituta de García Patiño, foi escollida alcaldesa cos votos do seu partido (7) máis unha ex-concelleira do PP mentres o resto dos grupos, PSdeG-PSOE, que apoiara ao anterior alcalde, BNG e Alternativa dos Veciños abstivéronse. O PP, votou á súa candidata, conseguindo 4 votos.

|  |  |  |
| --- | --- | --- |
| Predecesor:**Óscar García Patiño** |  **Alcaldesa de Cambre** 2024 - | Sucesor:**no cargo** |

Notas
-----

1. 1 2 3  Silva, Toni (2024-03-13). "María Pan es la opción de UxC como nueva alcaldesa de Cambre". *La Voz de Galicia* (en castelán). Consultado o 2024-03-13.
2. ↑  Silva, Toni (23 de marzo de 2024). "María Pan, nueva alcaldesa de Cambre". *lavozdegalicia.es* (en castelán). Consultado o 6 de abril de 2024.

| * v
* c
* e
Últimos alcaldes de Cambre |
| --- |
| 
* Antonio Fernández (1979–1982)
* Antonio Varela (1982–2011)
* Manuel Rivas (2011–2015)
* Óscar García (2015–2024)
* María Pan (2024-)

 | Cambre |
Clorita
**Clorita** é o nome xenérico de numerosos aluminosilicatos do grupo dos filosilicatos (silicatos hidratados de aluminio con ferro e manganeso.

Nalgúns deles predomina o ferro, mentres que noutros é máis importante a presenza de manganeso e doutros metais.

Etimoloxía
----------

O termo clorita procede do grego χλωρος, *chlōros*, "verde", en alusión á cor predominante en todos os minerais deste grupo.

Orixe
-----

Son minarais de orixe metamórfico, que cristalizan no sistema monoclínico e que se encontran en forma de láminas flexíbeis de cor verde. Fórmanse por transformación ou alteración da auxita, a biotita e a hornblenda.

Minerais do grupo das cloritas
------------------------------

Os minerais máis comúns do grupo son o clinocloro, a pennantita e a chamosita, aínda que se describiron gran número deles.

Véxase tamén
------------

* Sitio de la Universidad a Distancia con información sobre el grupo de las cloritas
* Galería de minerales clorita
* Información de la clorita

Notas
-----


1. 1 2  clorita no *Dicionario da RAG*.
2. ↑  Clorita en Definiciona.
**Manuel Rivas Caridad**, nado en Cambre en 1952 é un enxeñeiro químico, político e empresario galego.

Traxectoria
-----------

Estudou Enxeñaría química, traballou durante 3 anos e despois fundou a súa propia empresa, Coruñesa de Composites. Tamén foi elixido presidente da Asociación de Empresarios de Sabón, en cuxo polígono industrial está situada a súa empresa..

Nas eleccións municipais de 2011 encabezou a candidatura do PPdeG á alcaldía de Cambre e foi elixido alcalde por maioría simple, tras non chegar a un acordo os demais grupos de esquerdas. Gobernou en minoría en coalición co único concelleiro do Partido Galeguista Demócrata. En marzo de 2013 perdeu unha moción de confianza, polo que os grupos progresistas negociaron unha moción de censura. Porén nesta ocasión tampouco chegaron a un acordo, polo que puido seguir gobernando o resto do mandato. Nas municipais de 2015 perdeu e alcaldía tras perder un concelleiro, sendo aínda así o máis votado, e chegar nesta ocasión os grupos de esquerdas (Unión por Cambre, PSdeG e BNG), polo que foi substituído polo independente Óscar García Patiño.

Notas
-----

1. 1 2  Entrevista en La Voz de Galicia *(en castelán)*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Manuel Rivas Caridad Modificar a ligazón no Wikidata*** |

### Outros artigos

* Eleccións municipais en Cambre

| * v
* c
* e
Últimos alcaldes de Cambre |
| --- |
| 
* Antonio Fernández (1979–1982)
* Antonio Varela (1982–2011)
* Manuel Rivas (2011–2015)
* Óscar García (2015–2024)
* María Pan (2024-)

 | Cambre |